ચોમાસાની સીઝન શરૂ થઈ ચૂકી છે. એટલે જાહેર આરોગ્ય માટેના પડકારો પણ શરૂ થાય તે હકીકત છે. આને લીધે સુરત પાલિકાના આરોગ્ય વિભાગે પારોઠના પગલાં ભરવા માંડ્યા છે. ફૂડ વિભાગ સોમવારે ફરી મેદાનમાં ઉતર્યું હતું. યુનિવર્સિટી વાળા રોડ ઉપર ખેતલાઆપા ટી સ્ટોલમા તપાસ કરી હતી, તેમાં ઢગલેબંધ આરોગ્યલક્ષી ખામીઓ જોવા મળી હતી. સફાઈના કોઈ ઠેકાણા ન હતા, આરોગ્ય વિભાગના કોઇ પણ લાઇસન્સ લીધા ન હતા, એટલે તાબડતોબ આ ટી સ્ટોલને સીલ કરી દેવાયું હતું. તપાસનો દોર આજ રોડ ઉપરની હોટલ રેસ્ટોરન્ટમા પણ આગળ વધાર્યો હતો. તેમાં ચંદન આમલેટની શોપમાં પણ ગંદકીનું સામ્રાજ્ય જોવા મળ્યું હતું, તેને પણ તાકીદે સીલ મારી દેવાયું હતું.